en da en da da ro da da da sv da sv da en da en is nl en da da da is is da da en nb fr da da en
Bjarnhéðinsdóttir, Bríet - Nordic Women's Literature
Født og opvokset i Nordlandet blev hun en pioner i islandsk kvindebevægelse. Hun var privatlærer og giftede sig i 1888 med en liberal redaktør i Reykjavík, og i 1902 blev hun enke med to børn. 1887 holdt hun et offentligt foredrag i Reykjavík om kvindernes stilling i samfundet, og fra 1895-1929 udgav, redigerede og skrev hun selv det meste af Kvennablaðið, et vigtigt talerør for islandsk kvindesag.
I 1907 var hun med til at stifte Den islandske Kvindesagsforening og var dens formand indtil 1926. Som den første kvinde blev hun valgt til Reykjavíks byråd, hvor hun repræsenterede en særlig upartisk kvindeliste fra 1908 til 1918. Hun var primus motor i den kamp, der førte til, at islandske kvinder i 1907 fik valgret til kommunalbestyrelser og byråd, ret til uddannelse og embede i 1911 og fuld valgret i 1915.
Björg Einarsdóttir: "Stórveldi í sögu íslenskra kvenna" i: Úr ævi og starfi íslenskra kvenna II, 1986
Bríet Héðinsdóttir: Strá í hreiðið, 1988
Litteratur om/af forfatteren i gegnir.is
KVINDELITTERATURHISTORIE PÅ NETTET, 2012.
REDAKTION: KVINFO, KØBENHAVN & KVINNSAM, GÖTEBORG.